CELEX: 32014R0579
Language: lt
Date: 2014-05-28 00:00:00
Title: 2014 m. gegužės 28 d. Komisijos reglamentas (ES) Nr. 579/2014, kuriuo nustatoma nuo tam tikrų Europos Parlamento ir Tarybos reglamento (EB) Nr. 852/2004 II priedo nuostatų dėl skystų aliejų ir riebalų vežimo jūra nukrypti leidžianti nuostata  Tekstas svarbus EEE

29.5.2014   
            
            
               LT
            
            
               Europos Sąjungos oficialusis leidinys
            
            
               L 160/14
            
         KOMISIJOS REGLAMENTAS (ES) Nr. 579/2014
   2014 m. gegužės 28 d.
   kuriuo nustatoma nuo tam tikrų Europos Parlamento ir Tarybos reglamento (EB) Nr. 852/2004 II priedo nuostatų dėl skystų aliejų ir riebalų vežimo jūra nukrypti leidžianti nuostata
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 852/2004 dėl maisto produktų higienos (1), ypač į jo 13 straipsnio 2 dalį,
   kadangi:
   
               (1)
            
            
               Reglamente (EB) Nr. 852/2004 nustatyta, kad maisto tvarkymo subjektai privalo laikytis to reglamento II priedo IV skyriuje išdėstytų bendrųjų maisto produktų vežimo higienos reikalavimų. Minėto skyriaus 4 punkte reikalaujama, kad nefasuoti skysčio, granulių ar miltelių pavidalo maisto produktai būtų vežami tik maisto produktams vežti skirtose talpyklose ir (arba) konteineriuose arba cisternose. Tačiau šis reikalavimas nėra praktiškas ir maisto tvarkymo subjektams užkrauna pernelyg didelę naštą, kai yra taikomas skystų aliejų ir riebalų, skirtų arba potencialiai skirtų maistui, vežimui jūrų laivais. Be to, jūrų laivų, skirtų tik maisto produktams vežti, nepakanka, kad būtų galima vykdyti nepertraukiamą prekybą tokiais aliejais ir riebalais;
            
         
               (2)
            
            
               Komisijos direktyva 96/3/EB (2) leidžiama jūra vežti nefasuotus skystus aliejus ir riebalus talpyklose, kurios anksčiau naudotos vežti šio reglamento priede išvardytoms medžiagoms, atsižvelgiant į tam tikras sąlygas, kuriomis užtikrinama visuomenės sveikatos apsauga ir minėtų maisto produktų sauga ir sveikumas;
            
         
               (3)
            
            
               atsižvelgdama į Maisto kodekso (Codex Alimentarius) diskusijas, po kurių priimti kriterijai, taikytini krovinių, vežtų prieš nefasuotų valgomųjų skystų aliejų ir riebalų krovinių vežimą jūra, priimtinumui nustatyti (3), ir į Komisijos prašymą, Europos maisto saugos tarnyba (toliau – EFSA) įvertino krovinių, vežtų prieš valgomųjų riebalų ir aliejų krovinius, priimtinumo kriterijus ir priėmė mokslinę nuomonę dėl krovinių, vežtų prieš valgomųjų riebalų ir aliejų krovinius, priimtinumo kriterijų peržiūros (4);
            
         
               (4)
            
            
               Komisijos prašymu EFSA taip pat įvertino medžiagų sąrašą pagal minėtus kriterijus. EFSA priėmė keletą mokslinių nuomonių dėl medžiagų vertinimo atsižvelgiant į jų, kaip krovinių, vežtų prieš valgomųjų riebalų ir aliejų krovinius, priimtinumą (5)
                   (6)
                   (7)
                   (8);
            
         
               (5)
            
            
               siekiant Sąjungos teisės aktų aiškumo ir atsižvelgiant į EFSA mokslines nuomones, Direktyva 96/3/EB turėtų būti panaikinta ir pakeista šiuo reglamentu;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypti leidžianti nuostata
   Nukrypstant nuo Reglamento (EB) Nr. 852/2004 II priedo IV skyriaus 4 punkto, skysti aliejai arba riebalai, skirti arba potencialiai skirti maistui (toliau – aliejai arba riebalai), gali būti vežami jūrų laivais, kurie nėra skirti tik maisto produktams vežti, laikantis šio reglamento 2 ir 3 straipsniuose nurodytų sąlygų.
   2 straipsnis
   Nukrypti leidžiančios nuostatos taikymo sąlygos
   1.   Krovinys, prieš aliejus ir riebalus vežtas jūrų laivu naudojant tą pačią įrangą (toliau – ankstesnis krovinys), yra šio reglamento priede nurodyta medžiaga ar medžiagų mišinys.
   2.   Perdirbti skirtus nefasuotus skystus aliejus arba riebalus leidžiama vežti jūrų laivais talpyklose, kurios nėra skirtos tik maisto produktams vežti, jei laikomasi tokių sąlygų:
   
               a)
            
            
               jei aliejai arba riebalai yra vežami nerūdijančiojo plieno talpykloje arba talpykla padengta epoksidine derva arba techniškai lygiaverte medžiaga, prieš tai buvęs krovinys buvo:
               
                           i)
                        
                        
                           maisto produktas arba
                        
                     
                           ii)
                        
                        
                           priede nustatytų priimtinų ankstesnių krovinių sąraše nurodytas krovinys
                        
                     arba
            
         
               b)
            
            
               jei aliejai arba riebalai yra vežami talpykloje, pagamintoje iš kitų medžiagų nei nurodytos a punkte, trys ankstesni talpykloje vežti kroviniai buvo:
               
                           i)
                        
                        
                           maisto produktai arba
                        
                     
                           ii)
                        
                        
                           priede nustatytų priimtinų ankstesnių krovinių sąraše nurodytas krovinys.
                        
                     
         3.   Perdirbti neskirtus nefasuotus aliejus arba riebalus leidžiama vežti jūrų laivais talpyklose, kurios nėra skirtos tik maisto produktams vežti, jei laikomasi tokių sąlygų:
   
               a)
            
            
               talpykla yra:
               
                           i)
                        
                        
                           nerūdijančiojo plieno arba
                        
                     
                           ii)
                        
                        
                           padengta epoksidine derva arba techniškai lygiaverte medžiaga
                        
                     ir
            
         
               b)
            
            
               trys ankstesni talpykloje vežti kroviniai buvo maisto produktai.
            
         3 straipsnis
   Įrašų tvarkymas
   1.   Jūrų laivo, kuriuo talpyklose vežami nefasuoti aliejai ir riebalai, kapitonas saugo tvarkingus dokumentus apie tris ankstesnius krovinius, vežtus minėtose talpyklose, ir apie valymo, atlikto po kiekvieno krovinio vežimo, veiksmingumą.
   2.   Jei krovinys buvo perkraunamas, be straipsnio 1 dalyje nurodytų būtinų dokumentų priimančiojo jūrų laivo kapitonas saugo tvarkingus dokumentus, kuriais patvirtinama, kad nefasuotų aliejų arba riebalų vežimas ankstesniame laive atitiko 2 straipsnyje nurodytas sąlygas ir kad tame laive po kiekvieno krovinio vežimo atliktas veiksmingas valymas.
   3.   Paprašytas jūrų laivo kapitonas kompetentingai institucijai pateikia 1 ir 2 dalyse nurodytus dokumentus.
   4 straipsnis
   Panaikinimas
   Direktyva 96/3/EB panaikinama.
   5 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 28 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 139, 2004 4 30, p. 1.
   
      (2)  1996 m. sausio 26 d. Komisijos direktyva 96/3/EB, EAPB, EB, leidžianti nukrypti nuo tam tikrų Tarybos direktyvos 93/43/EEB dėl maisto produktų higienos nuostatų dėl skystų piltinių aliejų ir riebalų vežimo jūra (OL L 21, 1996 1 27, p. 42).
   
      (3)  Jungtinė FAO ir PSO maisto standartų programa, Maisto kodekso komisija, 34-oji sesija, Tarptautinių konferencijų centras, Ženeva, Šveicarija, 2011 m. liepos 4–9 d., REP11/CAC, 45–46 punktas.
   
      (4)  Europos Komisijos prašymu parengta Teršalų maisto grandinėje mokslinės grupės mokslinė nuomonė dėl krovinių, vežtų prieš valgomųjų riebalų ir aliejų krovinius, priimtinumo kriterijų peržiūros. EFSA leidinys (2009 m.) 1110, p. 1–21.
   
      (5)  EFSA teršalų maisto grandinėje mokslinė grupė (CONTAM); Mokslinė nuomonė dėl medžiagų vertinimo atsižvelgiant į jų, kaip krovinių, vežtų prieš valgomųjų riebalų ir aliejų krovinius, priimtinumą. EFSA leidinys, 2009 m.; 7(11):1391.
   
      (6)  EFSA teršalų maisto grandinėje mokslinė grupė (CONTAM); Mokslinė nuomonė dėl šiuo metu Komisijos direktyvos 96/3/EB priedo sąraše nurodytų medžiagų vertinimo atsižvelgiant į jų, kaip krovinių, vežtų prieš valgomųjų riebalų ir aliejų krovinius, priimtinumą; I dalis iš III. EFSA leidinys, 2011 m.; 9(12):2482.
   
      (7)  EFSA teršalų maisto grandinėje mokslinė grupė (CONTAM); Mokslinė nuomonė dėl šiuo metu Komisijos direktyvos 96/3/EB priedo sąraše nurodytų medžiagų vertinimo atsižvelgiant į jų, kaip krovinių, vežtų prieš valgomųjų riebalų ir aliejų krovinius, priimtinumą; II dalis iš III. EFSA leidinys, 2012 m.; 10(5):2703.
   
      (8)  EFSA teršalų maisto grandinėje mokslinė grupė (CONTAM); Mokslinė nuomonė dėl šiuo metu Komisijos direktyvos 96/3/EB priedo sąraše nurodytų medžiagų vertinimo atsižvelgiant į jų, kaip krovinių, vežtų prieš valgomųjų riebalų ir aliejų krovinius, priimtinumą; III dalis iš III. EFSA leidinys, 2012 m.; 10(12):2984.
   
      PRIEDAS
      
         PRIIMTINŲ ANKSTESNIŲ KROVINIŲ SĄRAŠAS 
      
      
                  Medžiaga (sinonimai)
               
               
                  CAS Nr.
               
            
                  Acto rūgštis (etano rūgštis; metano karboksirūgštis)
               
               
                  64–19–7
               
            
                  Acto rūgšties anhidridas (etano rūgšties anhidridas)
               
               
                  108–24–7
               
            
                  Acetonas (dimetilketonas; 2-propanonas)
               
               
                  67–64–1
               
            
                  Riebalų rūgštys ir riebalų rūgščių distiliatai iš augalinių aliejų ir riebalų ir (arba) jų mišinių, taip pat gyvūnų ir jūrų gyvūnų riebalai bei aliejai
               
               
                  —
               
            
                  Amonio hidroksidas (amonio hidratas; amoniako tirpalas; amoniakinis vanduo)
               
               
                  1336–21–6
               
            
                  Amonio polifosfatas
               
               
                  68333–79–9 ir 10124–31–9
               
            
                  Gyvūnų, jūros gyvūnų, augalų ir hidrinti aliejai ir riebalai pagal Tarptautinės jūrų organizacijos MEPC.2/Circ. aplinkraštį.
               
               
                  —
               
            
                  Benzilo alkoholis (tik farmacijai ir reagentams skirtų rūšių)
               
               
                  100–51–6
               
            
                  N-butilacetatas
               
               
                  123–86–4
               
            
                  Antr-butilacetatas
               
               
                  105–46–4
               
            
                  Tret-butilacetatas
               
               
                  540–88–5
               
            
                  Amonio nitrato tirpalas 
                  Kalcio nitrato (CN-9) tirpalas ir jo dviguboji druska NH4 NO3 .5Ca(NO3 )2.10H2 O, vadinama nitrato rūgšties amonio kalcio druska 
               
               
                  6484–52–2 
                  35054–52–5 
               
            
                  Kalcio chlorido tirpalas
               
               
                  10043–52–4
               
            
                  Cikloheksanas (Heksametilenas; heksanaftenas; heksahidrobenzenas)
               
               
                  110–82–7
               
            
                  Epoksidintas sojų aliejus (mažiausiai 7 % ir daugiausia 8 % oksirano deguonies kiekio)
               
               
                  8013–07–8
               
            
                  Etanolis (etilo alkoholis)
               
               
                  64–17–5
               
            
                  Etilacetatas (acto rūgšties eteris; acto rūgšties esteris; acto pirminis benzinas)
               
               
                  141–78–6
               
            
                  2-etilheksanolis (2-etilheksilo alkoholis)
               
               
                  104–76–7
               
            
                  Riebalų rūgštys
               
               
                   
               
            
                  Eikozano rūgštis
               
               
                  506–30–9
               
            
                  Beheno rūgštis (dokozano rūgštis)
               
               
                  112–85–6
               
            
                  Sviesto rūgštis (n-butano rūgštis; butano rūgštis; etilo acto rūgštis; propilo skruzdžių rūgštis)
               
               
                  107–92–6
               
            
                  Dekano rūgštis (n-dekano rūgštis)
               
               
                  334–48–5
               
            
                  Heksano rūgštis (n-heksano rūgštis)
               
               
                  142–62–1
               
            
                  Oktano rūgštis (n-oktano rūgštis)
               
               
                  124–07–2
               
            
                  Eruko rūgštis (cis-13-dokozeno rūgštis)
               
               
                  112–86–7
               
            
                  Heptano rūgštis (n-heptano rūgštis)
               
               
                  111–14–8
               
            
                  Lauro rūgštis (n-dodekano rūgštis)
               
               
                  143–07–7
               
            
                  Lauroleino rūgštis (dedeceno rūgštis)
               
               
                  4998–71–4
               
            
                  Linolo rūgštis (9,12-oktadekadieno rūgštis)
               
               
                  60–33–3
               
            
                  Linoleno rūgštis (9,12,15-oktadekatrieno rūgštis)
               
               
                  463–40–1
               
            
                  Miristo rūgštis (n-tetradekano rūgštis)
               
               
                  544–63–8
               
            
                  Miristoleino rūgštis (n-tetradeceno rūgštis)
               
               
                  544–64–9
               
            
                  Oleino rūgštis (n-oktadeceno rūgštis)
               
               
                  112–80–1
               
            
                  Palmitino rūgštis (n-heksadekano rūgštis)
               
               
                  57–10–3
               
            
                  Palmitoleino rūgštis (cis-9-heksadeceno rūgštis)
               
               
                  373–49–9
               
            
                  Pelargono rūgštis (n-nonano rūgštis)
               
               
                  112–05–0
               
            
                  Ricinolio rūgštis (cis-12-hidroksioktadec-9-eno rūgštis; ricinos aliejaus rūgštis)
               
               
                  141–22–0
               
            
                  Stearino rūgštis (n-oktadekano rūgštis)
               
               
                  57–11–4
               
            
                  Valerijonų rūgštis (n-pentano rūgštis)
               
               
                  109–52–4
               
            
                  Riebalų rūgščių esteriai – bet kuris esteris, gautas išvardytoms riebalų rūgštims susijungus su bet kuriuo iš išvardytų riebalų alkoholių, taip pat metanoliu ir etanoliu. Pavyzdžiai:
               
               
                   
               
            
                  Butilo miristatas
               
               
                  110–36–1
               
            
                  Cetilo stearatas
               
               
                  110–63–2
               
            
                  Oleilo palmitatas
               
               
                  2906–55–0
               
            
                  Metilo lauratas (metildodekanoatas)
               
               
                  111–82–0
               
            
                  Metilo oleatas (metiloktadecenoatas)
               
               
                  112–62–9
               
            
                  Metilo palmitatas (metilheksadekanoatas)
               
               
                  112–39–0
               
            
                  Metilo stearatas (metiloktadekanoatas)
               
               
                  112–61–8
               
            
                  Riebalų alkoholiai:
               
               
                   
               
            
                  Butilo alkoholis (1-butanolis; butano rūgšties alkoholis)
               
               
                  71–36–3
               
            
                  Heksano rūgšties alkoholis (1-heksanolis; heksilo alkoholis)
               
               
                  111–27–3
               
            
                  Oktilo alkoholis (1-n-oktanolis; heptilkarbinolis)
               
               
                  111–87–5
               
            
                  Cetilo alkoholis (C-16 alkoholis; 1-heksadekanolis; palmitilo alkoholis; pirminis n-heksadecilo alkoholis)
               
               
                  36653–82–4
               
            
                  Decilo alkoholis (1-dekanolis;
               
               
                  112–30–1
               
            
                  Enantilo alkoholis (1-heptanolis; heptilo alkoholis)
               
               
                  111–70–6
               
            
                  Laurilo alkoholis (n-dodekanolis; dodecilo alkoholis)
               
               
                  112–53–8
               
            
                  Miristilo alkoholis (1-tetradekanolis; tetradekanolis)
               
               
                  112–72–1
               
            
                  Nonilo alkoholis (1-nonanolis; pelargono alkoholis; oktilo karbinolis)
               
               
                  143–08–8
               
            
                  Oleilo alkoholis (oktadecenolis)
               
               
                  143–28–2
               
            
                  Stearilo alkoholis (1-oktadekanolis;
               
               
                  112–92–5
               
            
                  Tridecilo alkoholis (1-tridekanolis;
               
               
                  112–70–9
               
            
                  Riebalų alkoholių mišiniai:
               
               
                   
               
            
                  Laurilo miristilo alkoholis (C12 – C14 mišinys)
               
               
                   
               
            
                  Cetilo stearilo alkoholis (C16 – C18 mišinys)
               
               
                   
               
            
                  Skruzdžių rūgštis (metano rūgštis; vandenilio karboksirūgštis)
               
               
                  64–18–6
               
            
                  Fruktozė
               
               
                  57–48–7 ir 30237–26–4
               
            
                  Glicerolis (glicerinas; propan-1,2,3-triolis)
               
               
                  56–81–5
               
            
                  Glikoliai:
               
               
                   
               
            
                  1,3-butandiolis (1,3-butilenglikolis)
               
               
                  107–88–0
               
            
                  1,4-butandiolis (1,4-butilenglikolis)
               
               
                  110–63–4
               
            
                  Heptanas (komercinių rūšių)
               
               
                  142–82–5
               
            
                  Heksanas (techninių rūšių)
               
               
                  110–54–3 ir 64742–49–0
               
            
                  Vandenilio peroksidas
               
               
                  7722–84–1
               
            
                  Izobutanolis (2-metil-1-propanolis)
               
               
                  78–83–1
               
            
                  Izobutilacetatas (2-metilpropilacetatas)
               
               
                  110–19–0
               
            
                  Izodekanolis (izodecilo alkoholis)
               
               
                  25339–17–7
               
            
                  Izononanolis (izononilo alkoholis)
               
               
                  27458–94–2
               
            
                  Izooktanolis (izooktilo alkoholis)
               
               
                  26952–21–6
               
            
                  Izopropanolis (propan-2-olis; izopropilo alkoholis; IPA)
               
               
                  67–63–0
               
            
                  Kaolino šlikeris
               
               
                  1332–58–7
               
            
                  Limonenas (dipentenas)
               
               
                  138–86–3
               
            
                  Magnio chlorido tirpalas
               
               
                  7786–30–3
               
            
                  Metanolis (metilo alkoholis)
               
               
                  67–56–1
               
            
                  Metiletilketonas (2-butanonas)
               
               
                  78–93–3
               
            
                  Metilizobutilketonas (4-metil-2-pentanonas)
               
               
                  108–10–1
               
            
                  Metil-tret-butileteris (MBTE)
               
               
                  1634–04–4
               
            
                  Įprastinės cukraus perdirbimo pramonės pagamintos melasos, gautos iš cukranendrių, cukrinių runkelių, citrusinių vaisių arba sorgų
               
               
                  —
               
            
                  Parafinas (maistinės rūšies)
               
               
                  8002–74–2 ir 63231–60–7
               
            
                  Pentanas
               
               
                  109–66–0
               
            
                  Fosforo rūgštis (ortofosforo rūgštis)
               
               
                  7664–38–2
               
            
                  Polipropilenglikolis (molekulinė masė didesnė nei 400)
               
               
                  25322–69–4
               
            
                  Geriamasis vanduo
               
               
                  7732–18–5
               
            
                  Kalio hidroksido (kalio šarmo) tirpalas
               
               
                  1310–58–3
               
            
                  N-propilacetatas
               
               
                  109–60–4
               
            
                  Propilo alkoholis (propan-1-olis; 1-propanolis)
               
               
                  71–23–8
               
            
                  Propilenglikolis (1,2 propilenglikolis; propan-1,2-diolis; 1,2-dihidroksipropanas; monopropilenglikolis (MPG); metilglikolis)
               
               
                  57–55–6
               
            
                  1,3-propandiolis (1,3-propilenglikolis) trimetilenglikolis)
               
               
                  504–63–2
               
            
                  Propileno tetrameras
               
               
                  6842–15–5
               
            
                  Natrio hidroksido tirpalas (kaustinė soda, natrio šarmas)
               
               
                  1310–73–2
               
            
                  Natrio silikato tirpalas (skystasis stiklas)
               
               
                  1344–09–8
               
            
                  Sorbitolio tirpalas (d-sorbitolis; heksahidro alkoholis; d-sorbitas)
               
               
                  50–70–4
               
            
                  Sieros rūgštis
               
               
                  7664–93–9
               
            
                  Nefrakcionuotos riebalų rūgštys iš augalinių aliejų, gyvūnų ir jūrų gyvūnų riebalų ir (arba) jų mišinių, jei jų šaltiniai yra valgomųjų rūšių riebalai arba aliejai
               
               
                  —
               
            
                  Nefrakcionuoti riebalų alkoholiai iš iš augalinių aliejų, gyvūnų ir jūrų gyvūnų riebalų ir (arba) jų mišinių, jei jų šaltiniai yra valgomųjų rūšių riebalai arba aliejai
               
               
                  —
               
            
                  Nefrakcionuoti riebalų esteriai iš augalinių aliejų, gyvūnų ir jūrų gyvūnų riebalų ir (arba) jų mišinių, jei jų šaltiniai yra valgomųjų rūšių riebalai arba aliejai
               
               
                  —
               
            
                  Karbamido ir amonio nitrato tirpalas (UAN)
               
               
                  —
               
            
                  Baltosios alyvos
               
               
                  8042–47–5